ટેસ્ટ ક્રિકેટમાંથી નિવૃત્તિ લઈ ચૂકેલા કેપ્ટન ધોનીનો અંદાજ ભૂતપૂર્વ ભારતીય કેપ્ટન સૌરવ ગાંગુલી, સચીન તેંડુલકર અને વિરાટ કોહલીથી બહુ જ અલગ રહ્યો છે. ધોની દબાણમાં ક્યારેય વિખેરાઈ જતો નથી, જ્યારે સચીન પર કેપ્ટનશિપનો બોજ સવાર થઈ જતો હતો. તેના કારણે સચીન પોતાની નૈસર્ગિક રમત રમી શકતો નહોતો. જ્યાં સુધી સૌરવની વાત છે તો તે વિપક્ષી ટીમ પર હુમલો કરવાની તક ક્યારેય ચૂકતો નહીં એટલે કે ‘જેવા સાથે તેવા’ની રીતે જવાબ આપવામાં વિશ્વાસ રાખતો હતો.